มีเพศสัมพันธ์กับเเฟนวันไข่ตกหลั่งนอกทุกครังจะตั้งครรภ์ได้ไหมถ้าหากทานยาคุมฉุกเฉินหลังมีเพศสัมพันธ์ไปแล้ว34ชม.
สวัสดีค่ะการใช้ยาคุมกำเนิดแบบฉุกเฉินเพื่อลดโอกาสการตั้งครรภ์อย่างถูกต้องนั้น ควรใช้ภายใน 72 ชั่วโมงหลังมีเพศสัมพันธ์ มีทั้งชนิดกิน 1 เม็ดหรือ 2 เม็ดห่างกัน 12 ชั่วโมง ให้ใช้ให้ถูกต้องตามข้างฉลากยาระบุดังนั้นถ้าได้ใช้ยาคุมฉุกเฉินภายใน 72 ชั่วโมง โอกาสตั้งครรภ์มีน้อย แต่ไม่ใช่วิธีที่แนะนำให้ใช้ประจำ เพราะประสิทธิภาพต่ำกว่ายาคุมแบบแผงรายเดือน การฝังหรือฉีดยาคุม หรือแม้แต่การใช้ถุงยางอนามัย อีกทั้งมีโอกาสเกิดผลข้างเคียงต่างๆเช่น เลือดออกผิดปกติทางช่องคลอด ประจำเดือนมาคลาดเคลื่อนไปได้มาก ไม่ควรพยายามทำการนับวันเพื่อคุมกำเนิดเพราะมีโอกาสจะนับพลาดได้สูง หรือการตกไข่อาจคลาดเคลื่อนไปแต่ละเดือนได้